देयोल को 40 लाख में गुजरात जायंट्स ने खरीदा, अमनजोत को 50 लाख में मुंबई इंडियंस ने लिया
विमेंस प्रीमियर लीग (WPL)-2023 के लिए आज खिलाड़ियों की ऑक्शन होगी। WPL के सभी 22 मुकाबले मुंबई के ब्रेबोर्न स्टेडियम और डीवाई पाटिल स्टेडियम में होंगे। BCCI ने जिन खिलाड़ियों की ऑक्शन की लिस्ट जारी की थी उसमें 5 ट्राईसिटी की हैं।
विमेंन प्रीमियर लीग (WPL)-2023 के लिए खिलाड़ियों की ऑक्शन में ट्राईसिटी की हरलीन कौर देयोल को गुजरात जायंट्स ने 40 लाख रुपए में खरीदा। हरलीन कौर भारतीय महिला क्रिकेट टीम में मिडिल ऑडर्र बैट्समैन है। चंडीगढ़ की ही अमनजोत कौर को 50 लाख रुपए में मुंबई इंडियंस ने खरीदा। बता दें कि मुंबई में इन खिलाड़ियों की ऑक्शन हुई। हरलीन दक्षिण अफ्रीका में टी-20 विश्व कप में भारतीय टीम का हिस्सा हैं। वहीं मुंबई इंडियंस ने ऑल राउंडर अमनजोत कौर को 50 लाख में खरीदा। उनका रिर्जव प्राइज 30 लाख था। 
वहीं तानिया दिल्ली टीम में शामिल हुई हैं। इस मौके पर उनकी माता सपना भाटिया का कहना हैं कि उन्हें जानकार खुशी हुई हैं कि बेटी का चयन वूमैंस प्रीमियम लीग में हुआ हैं। तानिया भाटिया मौजूदा समय में पंजाब क्रिकेट एसोसिएशन की तरफ से खेलती हैं। तानिया दो टेस्ट ,19 वनडे और 53 टी - 20 मैच खेल चुकी हैं।
WPL के सभी 22 मुकाबले मुंबई के ब्रेबोर्न और डीवाई पाटिल स्टेडियम में होंगे। BCCI ने जिन खिलाड़ियों की ऑक्शन की लिस्ट जारी की थी उसमें 5 प्लेयर चंडीगढ़-पंचकूला-मोहाली की हैं। इनमें 24 साल की हरलीन देयोल, 25 साल की तानिया भाटिया, 22 साल की अमनजोत कौर, 19 साल की काश्पी गौतम और 17 साल की पारुषि प्रभाकर शामिल हैं।
हरलीन का बेस प्राइस 40 लाख रुपए रखा गया था और उन्हें इसी प्राइज पर गुजरात जायंट्स ने अपने पाले में कर लिया। अमनजोत कौर का बेस प्राइज 30 लाख रुपए रखा गया था। उन्हें मुंबई इंडियंस ने 50 लाख रुपए में अपने साथ जोड़ा
दुनियाभर से 1525 खिलाड़ियों ने WPL के लिए दावेदारी पेश की थी। इनमें से जो 409 खिलाड़ी फाइनल ऑक्शन के लिए चुने गए, उनमें 30 विदेशी खिलाड़ी हैं। WPL में कुल 5 टीमें होंगी। WPL के मैच 4 से 26 मार्च के बीच होंगे।
खिलाड़ियों का यह बेस प्राइस 
विकेटकीपर-बैट्समैन तानिया का बेस प्राइस 30 लाख रुपए रखा गया था। ऑलराउंडर काश्वी गौतम का बेस प्राइस 20 लाख रुपए और ऑलराउंडर पारुषि का बेस प्राइस 10 लाख रुपए रखा गया था।